Diari Oficial de la Generalitat Valenciana


Sumari del DOGV 8397, del 04-10-2018 (2018/9100)

RESOLUCIÓ de 25 de setembre de 2018, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Carlet com a reservat a personal funcionari pertanyent a la subescala d'intervenció tresoreria.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9100


Data del document
:   25-09-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * concurs administratiu

RESOLUCIÓ de 25 de setembre de 2018, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Carlet com a reservat a personal funcionari pertanyent a la subescala d'intervenció tresoreria. [2018/9100]  
El lloc de treball de Secretaria de l'Ajuntament de Carlet està actualment classificat en categoria d'entrada.  
Segons el certificat de la Secretaria, de 29 de maig de 2018, el Ple de l'Ajuntament de Carlet, en la sessió realitzada el dia 17 de maig de 2018, va acordar aprovar la plantilla de personal, amb la creació d'un lloc de tresoreria, i sol·licitar al conseller amb competència en matèria d'administració local la creació del lloc de tresoreria de l'Ajuntament de Carlet i la seua classificació com a reservat a personal funcionari d'administració local amb habilitació de caràcter nacional, de la subescala d'intervenció-tresoreria.  
Consta en el certificat de la Secretaria de l'Ajuntament de Carlet de 17 de juliol de 2018 que, amb data 22 de juny 2018, se li va notificar l'acord plenari a la funcionària interina que exerceix les funcions de tresoreria municipal, i afig el certificat que, dins del termini per a realitzar al·legacions, la interessada no ha formulat oposició a la creació del lloc, i sol·licita únicament aclariment i procediment del seu cessament.  
Consta en el Butlletí Oficial de la Província de València, número 118, de 20 de juny, la publicació de l'edicte de l'Ajuntament de Carlet sobre l'aprovació definitiva del pressupost i la plantilla de personal per a l'exercici 2018.  
L'article 92 bis, apartat 1, lletra b, de la Llei 7/1985, de 2 d'abril, reguladora de les bases de règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'Administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.».  
Vistos els antecedents indicats, i en virtut del que disposen els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana així com l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i, de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
Crear el lloc de tresoreria de l'Ajuntament de Carlet, i classificar aquest com a reservat a personal funcionari d'Administració local amb habilitació de caràcter nacional de la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una Administració pública no cal interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 25 de setembre de 2018.- El president de la Generalitat, p. d. (R 12.02.2016; DOGV 17.02.2016), el secretario autonómico de Presidencia: Andreu Ferrer Bautista.